Chris Osgood

Chris Osgood (* 26. november 1972, Peace River, Alberta, Kanada) je bývalý kanadský hokejový brankár. Hrával za kluby Detroit Red Wings, St. Louis Blues a New York Islanders. Získal celkovo 3-krát Stanley cup. V NHL vychytal až 401 víťazstiev a bol len desiaty brankár, ktorý prekonal hranicu 400 víťazstiev.

Kariéra

Osgood bol v roku 1991 draftovaný tímom Detroit Red Wings v treťom kole na celkovom 54. mieste. Svoj debut v NHL si odohral v sezóne 1993/1994. Nasledujúcu sezónu bol v tíme jednotkou Mike Vernon. Detroit postúpil až do finále Stanley Cupu proti New Jersey Devils, kde prehral 0:4. O rok neskôr Osgood dostal viac šancí, odohral 50 zápasov s priemerom obdržaných gólov na zápas 2,17. Spoločne s Mikom Vernonon získal William M. Jennings Trophy. V sezóne 1996/1997 sa Detroit opäť prebojoval do finále Stanley Cupu, kde porazil Philadelphiu Flyers. Aj nasledujúcu sezónu sa tím dostal do finále Stanley Cup, tentoraz nastúpil proti Washingtonu Capitals, ktorý podľahol 4:0. Osgood tak získal dvakrát po sebe Stanley cup.

V lete 2001 do Detroitu prestúpil Dominik Hašek. Dňa 28. septembra] 2001 preto Osgood podpísal novú zmluvu s New York Islanders. Tu zotrval jeden a pol sezóny. Následne prestúpil do St. Louis Blues. Kde zostal do roku 2005. Po lockoutu sa opäť vrátil do Detroitu. V roku 2006 sa do tímu vrátil aj Dominik Hašek, tak Osgood odohral v NHL iba 26 zápasov. Nasledujúcu sezónu bol brankárskou jednotkou stále Hašek, no sprevádzali ho zranenia. Preto na záver súťaže nastupoval na viac zápasov Osgood, ktorý aj odohral väčšinu zápasov v play-off, kde Detroit postúpil až do finále a porazil Pittsburgh Penguins. O rok neskôr sa opäť prebojoval do finále, tentoraz však vyhral Stanley cup Pittsburgh Penguins. Po skončení sezónny 2010 – 11 ukončili svoju bohatú aktívnu kariéru.

Ocenenia 
 držiteľ Stanley Cupu – 1997, 1998, 2008
 držiteľ William M. Jennings Trophy (spoločne s Mike Vernon – 1996), (spoločne s Haškom – 2008)
 hráč NHL All-Star Game v rokoch 1996, 1997, 1998, 2008
 hráč druhého All-Star tímu po sezóne 1995 – 96

Klubová štatistika

Iné projekty

Externé odkazy 
 
 Chris Osgood štatistika na NHL.com 

Kanadskí hokejisti
Kanadskí hokejoví brankári
Brankári v NHL
Hráči Detroit Red Wings
Hráči New York Islanders
Hráči St. Louis Blues
Osobnosti z Alberty
Brankári Detroit Red Wings
Brankári St. Louis Blues
Brankári New York Islanders